- Hindi News
- National
- फीस जमा नहीं की तो पाॅलीटेक्निक काॅलेज की बस सेवा बंद, छात्रों को हो रही परेशानी
फीस जमा नहीं की तो पाॅलीटेक्निक काॅलेज की बस सेवा बंद, छात्रों को हो रही परेशानी
लंबे इंतजार के बाद पाॅलीटेक्निक काॅलेज में शुरू की गई बस की सुविधा अब फिर से छात्र-छात्राओं को नहीं मिल पा रही है। दो महीनों से इस काॅलेज में उपलब्ध कराई गई दोनों बसें बंद कर दी गई हैं। ऐसे में अब छात्र-छात्राओं को काॅलेज तक पहुंचने परेशानियों का सामना करना पड़ रहा है। बताया जा रहा है कि बस की सुविधा का लाभ लेने वाले छात्रों की फीस जमा नहीं करने पर काॅलेज प्रबंधन ने फिलहाल यह सुविधा बंद करवा दी है। हालांकि फिर से छात्र-छात्राओं को बस की सुविधा मुहैया करवाने की भी बात प्रबंधन द्वारा की जा रही है।
तीन साल पहले जावंगा के एजुकेशन सिटी में पॉलिटेक्निक काॅलेज को शिफ्ट किया गया था। यहां एनएमडीसी प्रबंधन द्वारा छात्र-छात्राओं को सुविधा देने दो बसें भी प्रदान की थी। बस देने के बावजूद भी करीब आठ से दस महीने संचालन नहीं हो सका था। किरंदुल, बचेली, दंतेवाड़ा की ओर से आने वाले करीब 200 छात्र-छात्राओं को यात्री वाहनों में सवार होकर आना पड़ता था। इससे काॅलेज पहुंचने में कई बार छात्र-छात्राओं को देर भी हो जाती थी।
सात महीने निशुल्क सेवा
छात्र-छात्राओं को सात महीने तक मुफ्त में सेवाएं दी गई। इसके बाद शुल्क निर्धारित कर प्रति छात्र शुल्क लिया जाने लगा है। बताया जा रहा है शुरूआत में इन दोनों बसों में लगभग 200 छात्र-छात्राओं ने इसका लाभ लिया, लेकिन शुल्क निर्धारण के बाद करीब 70 बच्चे बस सुविधा का लाभ ले रहे हैं।
एक-दो दिन में शुरू होगा
काॅलेज में इंटर पाॅलीटेक्निक स्पोर्ट्स चलने व बस सुविधा का लाभ लेने वाले सभी छात्र-छात्राओं द्वारा फीस जमा नहीं किए जाने पर संचालन बंद किया गया है। एक-दो दिन में फिर से सेवा शुरू कर दी जाएगी। वैभव प्रताप सिंह, प्राचार्य पॉलीटेक्निक काॅलेज जावंगा
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva